«Ուղղակի, բանը նրանում է, որ ժամանակին, երբ մարմնամարզութեան կազմակերպութիւնը դեռ նախարարութեան լիազօրութիւններով ասպարէզ չէր իջել այսօրինակ մարզահրապարակներին գրանցւելու համար դիմում էր ներկայացւել նոյն կազմակերպութեան ցուցակում գրանցւելու համար: Այսպիսով «Րաֆֆի»-ն եւս ընդգրկւեց շինարարական աշխատանքներ իրականացնելու համար ցանկագրւող մարզահամալիրների շարքը: Իսկ շինարարական աշխատանքների աւարտին յաջորդած մարզահամալիրների աճուրդից, ինչն իրականացւում էր ժամանակի մարմնամարզութեան կազմակերպութեան կողմից, պրն. Գէորգ Վարդանի ջանքերով հնարաւոր եղաւ բացառել «Րաֆֆի»-ն: Այդպիսով «Րաֆֆի»-ն գրանցւեց, որպէս Սպորտի եւ երիտասարդութեան նախարարութեանը ենթակայ կալւած, որը վարձակալութեան պայմանագրային գործարքով շարունակեց իր մարզական-մշակութային աշխատանքները մուծւող վարձավճարի դիմաց»,- յիշեցրեց Թեմական խորհրդի ատենապետը: